Martfű Város Polgármesterétől 

J e l e n t é s
a lejárt határidejű határozatok végrehajtásáról

Tisztelt Képviselő-testület!
A lejárt határidejű határozatok végrehajtásáról az alábbiakban adok számot:
41/2011. (IV.28.) önkormányzati határozat

Martfű Város egészségügyi ellátásának helyzetéről. 

1. A jelenlegi kártyaszám csökkenés ellenére a gyermekek biztonságos ellátása érdekében indokolt a két házi gyermekorvosi körzet megtartása. A betöltetlen gyermekorvosi körzet helyettesítési rendjét ki kell dolgozni. A gyermekorvosi szakellátás kiterjesztése érdekében kiajánlással kell élni a környező települések felé. 

Határidő: 2011. május 31.

Felelős: Dr. Solt Magdolna intézményvezető főorvos
Végrehajtás:

Dr. Solt Magdolna intézményvezető főorvos az alábbikaban állapodott meg Dr. Bezsilla Ezsébet és Dr. Kozma Katalin gyermekorvosokkal.:

2011. szeptember 01. napjától a betöltetlen gyermekorvosi körzetben hetente szerdán és pénteken Dr. Bezsilla Erzsébet, kedden és csütörtökön Dr. Kozma Katalin rendel.

A tanácsadást a helyettesített körzetben Dr. Kozma Katalin keddi napokon látja el.

A gyermekorvosi szakellátás kiterjesztése érdekében  a környező települések felé történő kiajánlás folyamatban van.

2. A mentőállomás megfelelő működéséhez a legfontosabb karbantartási munkálatokat 

      el kell végezni.

Határidő: 2011. május 31.

Felelős: TESZ vezető
Végrehajtás: 
Martfű Város Önkormányzatának Településellátó szervezete elvégezte a mentőállomás épülete állagának felmérését.

A szükséges karbantartási munkák megkezdődtek. A garázsajtók javítása, valamint a térvilágítás karbantartása megtörtént.

Az esővízcsatorna felújítása a vízelvezetés – mely a szomszédok által jelzett probléma miatt szükséges – folyamatban van.
Határozati javaslat

…………./2011.(VI. 29.) Határozat 

a lejárt határidejű határozatról        
Martfű Város Önkormányzatának Képviselő-testülete megtárgyalta a lejárt határidejű határozatról szóló jelentést, melyet jóváhagyólag elfogad. Az egészségügyi ellátásról szóló 41/2011.(IV.28.) önkormányzati határozatot a Képviselő-testület továbbra is hatályban tartja. 
Erről értesülnek: 
1. Jász-Nagykun-Szolnok Megyei Kormányhivatal
2. Képviselő-testület Tagjai 

Kérem a Tisztelt Képviselő-testületet tájékoztatásom elfogadására.

Martfű, 2011. június 20.
                                                                Dr. Kiss Edit 
                                                                polgármester

Készítette: Sávai Andrásné 

Látta: Balogh Edith címzetes főjegyző

